Diari Oficial de la Generalitat Valenciana


Sumari del DOGV 6741, del 26-03-2012 (2012/3026)

ACORD de 23 de març de 2012, del Consell, constituït en Junta General d'Accionistes, amb el caràcter d'Universal, de la mercantil Societat Projectes Temàtics de la Comunitat Valenciana, SA Unipersonal, pel qual es modifica el paràgraf primer de l'article 11 dels Estatuts Socials, s'acorda el cessament i nomenament de dos membres del Consell d'Administració i el del càrrec de secretari.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6741

Data del DOGV
:   26-03-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/3026


Data del document
:   23-03-2012

Organisme emissor
:   Societat Projectes Temàtics de la Comunitat Valenciana, SAU

Tipus de document
:   Acord

Anàlisi jurídica

 Descriptors 

:   * reglament intern
    * legislació
    * capital social
    * ampliació de capital

ACORD de 23 de març de 2012, del Consell, constituït en Junta General d'Accionistes, amb el caràcter d'Universal, de la mercantil Societat Projectes Temàtics de la Comunitat Valenciana, SA Unipersonal, pel qual es modifica el paràgraf primer de l'article 11 dels Estatuts Socials, s'acorda el cessament i nomenament de dos membres del Consell d'Administració i el del càrrec de secretari. [2012/3026]  
El Consell, en la reunió del dia 23 de març de 2012, va adoptar l'acord següent:  
El Consell, reunit a València el dia 23 de març de 2012, com a Junta General d'Accionistes, amb el caràcter d'Universal, de Societat Projectes Temàtics de la Comunitat Valenciana, SA Unipersonal, accepta, per unanimitat, la celebració de la Junta, així com els següents punts de l'orde del dia de la reunió:  
1r. Modificació del paràgraf primer de l'article 11 dels Estatuts Socials.  
2n. Cessament i nomenament de membres del Consell d'Administració.  
3r. Nomenament del càrrec de secretari del Consell d'Administració.   
4t. Autorització a qualsevol membre del Consell d'Administració, indistintament, per a realitzar els actes necessaris per a l'execució del que s'ha acordat en la present Junta, atorgant per a això, si és el cas, les corresponents escriptures públiques i instant la seua inscripció en el Registre Mercantil.   
5t. Autorització al secretari del Consell d'Administració per a certificar, si és el cas, el contingut de l'acta de la present Junta Universal d'Accionistes i els acords presos en esta.   
Al tractar-se d'una societat unipersonal, es troba present el seu soci únic, el Consell.   
Després de l'oportuna deliberació i no existint intervencions la constància de què se sol·licite, el Consell, en la condició de Junta General d'Accionistes, amb el caràcter d'Universal, per unanimitat  
  
ACORDA  
  
Primer  
Modificar el paràgraf primer de l'article 11 dels Estatuts Socials, el qual quedarà redactat en els termes següents:  
«Article 11  
El Consell d'Administració es reunirà totes les vegades que siga convocat i es considere convenient pel president d'este o qui actue en representació seua. També es reunirà quan ho sol·licite al president, com a mínim, una tercera part dels consellers».  
  
Segon  
Cessar, com a membres del Consell d'Administració de Societat Projectes Temàtics de la Comunitat Valenciana, SA Unipersonal, Cristina Morató Sesé i Eusebio Monzó Martínez, agraint-los els servicis prestats.  
Nomenar, pel termini de cinc anys, com a nous membres del Consell d'Administració de Societat Projectes Temàtics de la Comunitat Valenciana, SA Unipersonal, Carmela Cots Soler i Sebastián Fernández Miralles.  
  
Tercer  
Nomenar, pel termini que li reste com a conseller, per a exercir el càrrec de secretari del Consell d'Administració de Societat Projectes Temàtics de la Comunitat Valenciana, SA Unipersonal, el conseller Ignacio Ventura García.  
  
Quart  
Autoritzar qualsevol membre del Consell d'Administració, indistintament, per a realitzar els actes necessaris per a l'execució del que s'ha acordat en la present Junta, atorgant per a això, si és el cas, les corresponents escriptures públiques i instant la seua inscripció en el Registre Mercantil.   
  
Quint  
Autoritzar el secretari del Consell d'Administració per a certificar, si és el cas, el contingut de l'acta de la present Junta Universal d'Accionistes i els acords presos en esta.  
Els presents acords es transcriuen literalment.   
No havent-se debatut més assumptes que els ressenyats en l'orde del dia, s'aprova, per unanimitat, l'acta corresponent a la present reunió de la Junta General d'Accionistes, amb el caràcter d'Universal, de Societat Projectes Temàtics de la Comunitat Valenciana, SA Unipersonal.  
  
  
València, 23 de març de 2012  
  
El vicepresident i secretari del Consell,  
JOSÉ CISCAR BOLUFER